**TEHNIČKA ŠKOLA ČAKOVEC**

**Čakovec, Športska 5**

**Klasa:110-01/24-03/1**

**Urbroj:2109-58-01-24-10**

**Čakovec, 28.2.2024.**

Na temelju članka 12. Pravilnika o zapošljavanju Tehničke škole Čakovec (u daljnjem tekstu: Pravilnik), od 21. ožujka 2019., uz prethodno savjetovanje s ravnateljem Škole, Povjerenstvo za zapošljavanje imenovano Odlukom ravnatelja od 27.2.2024. donosi:

**ODLUKU O PROVOĐENJU TESTIRANJA**

I

Ovom Odlukom uređuje se postupak testiranja kandidata prijavljenih na Natječaj za zasnivanje radnog odnosa od 19.2.2024. za radno mjesto:
**- NASTAVNIK/ICA PODUZETNIŠTVA I VODITELJ/ICA PRAKTIKUMA ZA VJEŽBE**

II

**Testiranje kandidata u ovom postupku zapošljavanja sastoji se od:**

* usmene procjene odnosno testiranja kandidata putem razgovora
* razgovora s ravnateljem – tri najbolje rangirana kandidata nakon provedenoga usmenoga testiranja.

III.

Svi kandidati koji su dostavili pravodobne i potpune molbe, sukladno odredbama natječaja, pozivaju se na **usmeno testiranje** koje će se održati dana 4.3.2024. godine počev od 9:40 sati, u prostoru Škole.

Kandidati koji su dostavili pravodobne i potpune molbe pozvat će se na testiranje putem adrese e-pošte koju su naveli u natječajnoj dokumentaciji.

Ako kandidat ne pristupi testiranju u vremenu koje je navedeno u pozivu upućenom putem e-pošte, smatra se da je isti odustao. Prilikom dolaska na testiranje kandidati su dužni predočiti važeću identifikacijsku ispravu radi utvrđivanja identiteta. Kandidati su dužni ponašati se u skladu s Kućnim redom Škole. Kandidati koji će temeljem rang liste biti predloženi za razgovor s ravnateljem, bit će obaviješteni o vremenu održavanja razgovora putem e pošte ili telefonski.

IV.

 **Usmeno testiranje obuhvaća sljedeća područja:**

* stručno-pedagoške i metodičke kompetencije – metodika nastave poduzetništva
* postupci i elementi vrednovanja učenika
* osnove rada i upravljanje u srednjoj školi, općenite informacije o Tehničkoj školi Čakovec, upravljanje praktikumima

V.

**Pravni i drugi izvori koje kandidati mogu koristiti kao pripremu za testiranje:**

* Odluka o donošenju kurikuluma za među predmetnu temu poduzetništvo za osnovne i srednje škole u Republici Hrvatskoj (NN broj 7/2019)
* Pravilnik o načinima, postupcima i elementima vrednovanja učenika u osnovnoj i srednjoj školi (NN broj: 112/10, 82/19, 43/20 i 100/21)
* Statut Tehničke škole Čakovec – web-stranica Škole (članci: 4., 8., 10., 37., 72., 73., 91.,142.)

VI.

Ova Odluka objavljuje se na web-stranici Škole te se, sukladno odredbama iz natječaja, smatra da su svi kandidati obaviješteni o uvjetima i načinu testiranja.

Povjerenstvo za zapošljavanje